Սրտամկանի սուր ինֆարկտով այս ամիս «Գյումրի» բժշկական կենտրոն է հասցվել եւ ստենտավորվել 20-ից ավելի քաղաքացի: Նրանց մեծ մասը պետության կողմից իրականացվող «Կյանքի ստենտ» ծրագրով են փրկվել: Այս ծառայության համար պետությունը մեկ հիվանդին մեկ ոչ դեղապատ ստենտ է տրամադրում, որի արժեքը 700.000 դրամ է: Սակայն քիչ չեն դեպքերը, երբ «Գյումրի» բ/կ դիմած հիվանդը հրաժարվում է անվճար ծրագրից եւ նախընտրում է ստենտավորվել վճարովի հիմունքով, որի դեպքում տեղադրվում է դեղապատ ստենտ՝ 1մլն 100.000 դրամ արժեքով: